เมื่อวานลองคล่ำๆหลังใบหูดูมีตุ่มขึ้นครับ อยากถามว่าตุ่มอะไรใช่ต่อมน้ำเหลืองอับเสบไหมครับ ตามภาพครับ 
สวัสดีค่ะ ตามรูปภาพที่ส่งให้ดูนั้น ผิวหนังมีลักษณะเป็นตุ่มนูนบวมแดง น่าจะเกิดจากมีการอักเสบของเนื้อเยื่อ (cellulitis) ซึ่งคือการที่เซลล์เนื้อเยื่อใต้ผิวหนังและผิวหนังเกิดการอักเสบติดเชื้อขึ้น นอกจากจะทำให้ผิวหนังมีอาการบวมแดงแล้ว จะมีอาการเจ็บและปวด นอกจากนี้อาจมีไข้ อ่อนเพลีย ปวดเมื่อยตามตัว ร่วมด้วย สาเหตุเกิดจากการติดเชื้อแบคทีเรียจากผิวหนังที่มีรอยแผล หรือจากแผลถลอกเล็กๆ ที่อาจเกิดจากการเกา เมื่อผิวหนังมีรอยแยกดังกล่าว เชื้อโรคก็จะเข้าสู่ผิวหนังชั้นและเนื้อเยื่อทำให้เกิดการติดเชื้ออักเสบได้ นอกจากนี้ อาจเกิดจากการอักเสบของรูขุมขนก็ได้หากตุ่มมีขนาดเล็กดังที่เป็นอยู่ ก็มักจะหายเองได้ แต่ต้องหลีกเลี่ยงการแกะ บีบ เกา และใช้ยาทาสำหรับฆ่าเชื้อ เช่น โพไวโดน ไอโอดีน (povidone iodine) ทาบริเวณที่มีการอักเสบ แต่หากอาการไม่ดีขึ้นภายใน 2-3 วัน หรือบริเวณที่อักเสบมีพื้นที่ขยายใหญ่ขึ้น หรือมีตุมเพิ่มจำนวนมากขึ้น แนะนำควรไปพบแพทย์ค่ะสำหรับต่อมน้ำเหลืองนั้น มักคลำได้เป็นก้อนนูนกลม กลิ้งได้เล็กน้อย อาจมีกดเจ็บ แต่ผิวหนังจะไม่บวมแดงให้เห็นดังที่เป็นอยู่